ಪ್ರೇಯಸಿಗೆ ಈಡಿಯಟ್ ಅಂದಿದ್ದಕ್ಕೆ 4 ಲಕ್ಷ ರೂ. ಫೈನ್!

ಅಬುದಾಬಿ: ಪ್ರೇಯಸಿಗೆ ಈಡಿಯಟ್ ಅಂದಿದಕ್ಕೆ ಯುಎಇ (ಯುನೈಟೆಡ್ ಅರಬ್ ಎಮಿರಟ್ಸ್) ಸರ್ಕಾರ ಯುವಕನೊಬ್ಬನಿಗೆ 4 ಲ್ಷ ರೂ. ಫೈನ್ ಹಾಕಿದೆ.

ಪ್ರೇಮಿಗಳು ಜಗಳ ಮಾಡೋದು, ಒಬ್ಬರಿಗೊಬ್ಬರು ಕಾಲೆಳೆಯೋದು ಕಾಮನ್. ಆದ್ರೆ ಯುಎಇಯಲ್ಲಿ ಯುವಕನೊಬ್ಬ ತನ್ನ ಪ್ರೇಯಸಿ ಕಳುಹಿಸಿದ್ದ ಜೋಕ್‍ಗೆ ಈಡಿಯಟ್ ಅಂದಿದ್ದೇ ತಪ್ಪಾಯ್ತು. ತನ್ನ ಪ್ರೇಯಸಿ ಜೊತೆ ವಾಟ್ಸಪ್‍ನಲ್ಲಿ ಮಾತನಾಡುತ್ತಿದ್ದ ವೇಳೆ ಆಕೆ ಕಳುಹಿಸಿದ್ದ ಜೋಕ್‍ಗೆ ಯುವಕ ಈಡಿಯಟ್ ಎಂದು ರಿಪ್ಲೈ ಮಾಡಿದ್ದಾನೆ. ಇಷ್ಟಕ್ಕೆ ಕೋಪಗೊಂಡ ಯುವತಿ ಯುವಕನ ವಿರುದ್ಧ ಪೊಲೀಸ್ ಠಾಣೆಗೆ ದೂರು ನೀಡಿದ್ದಾಳೆ.

ಯುವತಿಯ ದೂರಿನ ಆಧಾರದ ಮೇಲೆ ಈಗ ಅಲ್ಲಿನ ಸರ್ಕಾರ ಯುವಕ, ಯುವತಿಗೆ ಅವಮಾನ ಮಾಡಿದ್ದಾನೆ. ಹೆಣ್ಣಿಗೆ ಗೌರವ ನೀಡಿಲ್ಲ ಎಂದು ಆತನಿಗೆ 60 ದಿನಗಳ ಜೈಲು ಶಿಕ್ಷೆ ಹಾಗೂ ಬರೋಬ್ಬರಿ 4 ಲಕ್ಷ ರೂ. ಫೈನ್ ಹಾಕಿದೆ. ಒಟ್ಟಿನಲ್ಲಿ ಈ ಘಟನೆ ನೋಡಿದ್ರೆ ವಿಚಿತ್ರ ಅನಿಸಬಹುದು ಆದ್ರೂ ಇದು ನಿಜ. ತನ್ನ ಪ್ರೇಯಸಿಗೆ ಈಡಿಯಟ್ ಅಂದು ಈಗ ಪ್ರೇಮಿ ಜೈಲು ಸೇರಿದ್ದಾನೆ.

ಅರಬ್ ರಾಷ್ಟ್ರಗಳಲ್ಲಿ ಹೆಣ್ಣಿಗೆ ಅವಮಾನ ಮಾಡಿದ್ರೆ ಅಥವಾ ಮಹಿಳೆಯರಿಗೆ ಬೈದರೆ ಅಲ್ಲಿನ ಸರ್ಕಾರ ಶಿಕ್ಷೆ ವಿಧಿಸುತ್ತದೆ.

ಪಬ್ಲಿಕ್ ಟಿವಿಯನ್ನು ಇನ್ ಸ್ಟಾಗ್ರಾಮ್ ನಲ್ಲಿ ಫಾಲೋ ಮಾಡಿ www.instagram.com/publictv , ಪಬ್ಲಿಕ್ ಟಿವಿ ಆ್ಯಪ್ ಡೌನ್‍ಲೋಡ್ ಮಾಡಿ: play.google.com/publictv